title: Neuvoston päätös (YUTP) 2018/1084, annettu 30 päivänä heinäkuuta 2018, niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/475 kumoamisesta

text:
                  31.7.2018

                  FI

                  Euroopan unionin virallinen lehti

                  L 194/144

         NEUVOSTON PÄÄTÖS (YUTP) 2018/1084,
         annettu 30 päivänä heinäkuuta 2018,
         niitä henkilöitä, ryhmiä ja yhteisöjä koskevan luettelon ajantasaistamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/475 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

                     (2)

                     Neuvosto hyväksyi 21 päivänä maaliskuuta 2018 päätöksen (YUTP) 2018/475 (2) niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskevan luettelon, jäljempänä ’luettelo’, ajan tasalle saattamisesta.

                     (3)

                     Yhteisen kannan 2001/931/YUTP 1 artiklan 6 kohdan mukaisesti luettelossa olevien henkilöiden, ryhmien ja yhteisöjen nimet on tarkistettava säännöllisin väliajoin sen varmistamiseksi, että niiden säilyttäminen luettelossa on perusteltua.

                     (4)

                     Tässä päätöksessä vahvistetaan neuvoston suorittaman uudelleentarkastelun tulokset niiden henkilöiden, ryhmien ja yhteisöjen osalta, joihin sovelletaan yhteisen kannan 2001/931/YUTP 2, 3 ja 4 artiklaa.

                     (5)

                     Neuvosto on tarkistanut, että yhteisen kannan 2001/931/YUTP 1 artiklan 4 kohdassa tarkoitetut toimivaltaiset viranomaiset ovat tehneet kaikkien luettelossa olevien henkilöiden, ryhmien ja yhteisöjen osalta päätökset siltä osin kuin nämä ovat sekaantuneet yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin. Neuvosto on lisäksi todennut, että henkilöihin, ryhmiin ja yhteisöihin, joihin sovelletaan yhteisen kannan 2001/931/YUTP 2, 3 ja 4 artiklaa, olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

                     (6)

                     Luettelo olisi saatettava ajan tasalle tämän mukaisesti ja päätös (YUTP) 2018/475 olisi kumottava,

               ON HYVÄKSYNYT TÄMÄN PÄÄTÖKSEN:

            1 artikla
            Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.

            2 artikla
            Kumotaan päätös (YUTP) 2018/475.

            3 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

            (2)  Neuvoston päätös (YUTP) 2018/475, annettu 21 päivänä maaliskuuta 2018, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2017/1426 kumoamisesta (EUVL L 79, 22.3.2018, s. 26).

            LIITE

               Luettelo 1 artiklassa tarkoitetuista henkilöistä, ryhmistä ja yhteisöistä

            I   HENKILÖT

                        1.

                        ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin numero: D9004878.

                        2.

                        AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                        3.

                        AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                        4.

                        ARBABSIAR Manssor (alias Mansour Arbabsiar), syntynyt 6.3.1955 tai 15.3.1955 Iranissa. Iranin ja Yhdysvaltain kansalainen. Passin numero: C2002515 (Iran); Passin numero: 477845448 (Yhdysvallat). Kansallisen henkilökortin nro: 07442833, voimassa 15.3.2016 asti (Yhdysvaltain ajokortti).

                        5.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat).

                        6.

                        EL HAJJ, Hassan Hassan, syntynyt 22.3.1988 Zaghdraiyassa, Sidonissa, Libanonissa, Kanadan kansalainen. Passin numero: JX446643 (Kanada).

                        7.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                        8.

                        MELIAD, Farah, syntynyt 5.11.1980 Sydneyssä (Australia), Australian kansalainen. Passin numero: M2719127 (Australia).

                        9.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa. Passin numero 488555.

                        10.

                        ȘANLI, Dalokay (alias Sinan), syntynyt 13.10.1976 Pülümürissä (Turkki).

                        11.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran.

                        12.

                        SHAKURI, Ali Gholam, syntynyt arviolta vuonna 1965 Teheranissa, Iranissa.

                        13.

                        SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passin numero: 008827 (Iranin diplomaattipassi), myönnetty vuonna 1999. Sotilasarvo: kenraalimajuri.

                  II   RYHMÄT JA YHTEISÖT

                        1.

                        ”Abu Nidal -järjestö” – ”ANO” (alias ”Fatahin vallankumousneuvosto”, alias ”Arab Revolutionary Brigades”, alias ”Musta syyskuu” alias ”Revolutionary Organisation of Socialist Muslims”).

                        2.

                        ”Al-Aqsan marttyyrien prikaati”.

                        3.

                        ”Al-Aqsa e.V.”

                        4.

                        ”Babbar Khalsa”.

                        5.

                        ”Filippiinien kommunistinen puolue”, mukaan lukien ”Uusi kansanarmeija”– ”NPA”, Filippiinit.

                        6.

                        ”Gama'a al-Islamiyya” (alias ”Al-Gama'a al-Islamiyya”) (”Islamic Group”– ”IG”).

                        7.

                        ”İslami Büyük Doğu Akıncılar Cephesi” – ”IBDA-C” (”Great Islamic Eastern Warriors Front”).

                        8.

                        ”Hamas”, mukaan lukien ”Hamas-Izz al-Din al-Qassem”.

                        9.

                        ”Hizballah Military Wing” (alias ”Hezbollah Military Wing”, alias ”Hizbullah Military Wing”, alias ”Hizbollah Military Wing”, alias ”Hezballah Military Wing”, alias ”Hisbollah Military Wing”, alias ”Hizbu'llah Military Wing”, alias ”Hizb Allah Military Wing”, alias ”Jihad Council” (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                        10.

                        ”Hizbul Mujahideen” – ”HM”.

                        11.

                        ”Khalistan Zindabad Force”– ”KZF”.

                        12.

                        ”Kurdistanin työväenpuolue” – ”PKK” (alias ”KADEK”, alias ”KONGRA-GEL”).

                        13.

                        ”Tamil Eelamin vapautuksen tiikerit” – ”LTTE”.

                        14.

                        ”Ejército de Liberación Nacional” (”Kansallinen vapautusarmeija”).

                        15.

                        ”Palestiinan islamilainen jihad” – ”PIJ”.

                        16.

                        ”Palestiinan vapautuksen kansanrintama” – ”PFLP”.

                        17.

                        ”Palestiinan vapautuksen kansanrintama – keskuskomento” (alias ”PFLP:n keskuskomento”).

                        18.

                        ”Devrimci Halk Kurtuluș Partisi-Cephesi” – ”DHKP/C” (alias ”Devrimci Sol” (”Vallankumouksellinen vasemmisto”, alias ”Dev Sol”) (”Revolutionary People's Liberation Army/Front/Party”).

                        19.

                        ”Sendero Luminoso” — ”SL” (”Loistava polku”).

                        20.

                        ”Teyrbazen Azadiya Kurdistan” – ”TAK” (alias ”Kurdistan Freedom Falcons”, alias ”Kurdistan Freedom Hawks”).


title: Neuvoston päätös (YUTP) 2018/1085, annettu 30 päivänä heinäkuuta 2018, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

text:
                  31.7.2018

                  FI

                  Euroopan unionin virallinen lehti

                  L 194/147

         NEUVOSTON PÄÄTÖS (YUTP) 2018/1085,
         annettu 30 päivänä heinäkuuta 2018,
         rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1) ja erityisesti sen 3 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 17 päivänä maaliskuuta 2014 päätöksen 2014/145/YUTP.

                     (2)

                     Neuvosto katsoo osana Krimin ja Sevastopolin laitonta liittämistä koskevaa unionin tunnustamattomuuspolitiikkaa, että Kertšin sillan rakentaminen on jälleen Ukrainan alueellista koskemattomuutta, suvereniteettia ja itsenäisyyttä heikentävä toimi.

                     (3)

                     Sillan rakentaminen ja sen viralliset avajaiset 15 päivänä toukokuuta 2018 ovat keskeisiä symbolisia toimia, joilla vahvistetaan Venäjän federaation hallintavaltaa laittomasti liitetyssä Krimissä ja Sevastopolissa ja joilla jatketaan niemimaan eristämistä Ukrainasta.

                     (4)

                     Edellä esitetyn perusteella uusia yhteisöjä olisi lisättävä päätöksen 2014/145/YUTP liitteessä olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.

                     (5)

                     Päätöksen 2014/145/YUTP liite olisi muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Lisätään tämän päätöksen liitteessä luetellut yhteisöt päätöksen 2014/145/YUTP liitteessä olevaan yhteisöjen luetteloon.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä 30 päivänä heinäkuuta 2018.

                  Neuvoston puolesta

                  Puheenjohtaja

               G. BLÜMEL

            (1)  EUVL L 78, 17.3.2014, s. 16.

            LIITE
            Luettelo 1 artiklassa tarkoitetuista yhteisöistä:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”42.

                           AO ”Institute Giprostroymost – Saint-Petersburg”
                           АО Институт Гипростроймост – Санкт-Петербург

                           Osoite:

                                       7 Yablochkova katu,

                                       Pietari,

                                       197198 Venäjä

                                       Verkkosivut: http://gpsm.ru

                                       Sähköposti: office@gpsm.ru

                           AO ”Institute Giprostroymost – Saint-Petersburg” osallistui Kertšin sillan rakentamiseen suunnittelemalla sillan, joka yhdistää Venäjän laittomasti liitettyyn Krimin niemimaahan. Sen vuoksi se tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           43.

                           PJSC Mostotrest
                           ПАО Мостотрест

                           Osoite:

                                       6 Barklaya katu,

                                       rakennus 5 Moskova,

                                       121087 Venäjä

                           PJSC Mostotrest osallistui aktiivisesti Venäjän laittomasti liitettyyn Krimin niemimaahan yhdistävän Kertšin sillan rakentamiseen sillan huoltoa koskevan valtion kanssa tekemänsä sopimuksen pohjalta. Lisäksi sen omistaa henkilö (Arkady Rotenberg), joka on jo merkitty luetteloon Ukrainan suvereniteettia heikentävien toimiensa vuoksi (tämän liitteen henkilö nro 92). Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           44.

                           JSC Zaliv Shipyard
                           Судостроительный завод ”Залив”

                           Osoite:

                                       4 Tankistov katu,

                                       298310 Kerch,

                                       Krim

                                       Verkkosivut: http://zalivkerch.com

                           JSC Zaliv Shipyard osallistui aktiivisesti uuden rautatien rakentamiseen Kertšin sillalle, joka yhdistää Venäjän laittomasti liitettyyn Krimin niemimaahan. Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Osoite:

                                       Prospect Vernadskogo 53

                                       Moskova,

                                       119415 Venäjä

                                       Verkkosivut: www.ooosgm.com

                           Stroygazmontazh Corporation (SGM Group) osallistui aktiivisesti Venäjän laittomasti liitettyyn Krimin niemimaahan yhdistävän Kertšin sillan rakentamiseen sillan rakentamista koskevan valtion kanssa tekemänsä sopimuksen pohjalta.
                           Lisäksi sen omistaa henkilö (Arkady Rotenberg), joka on jo merkitty luetteloon Ukrainan suvereniteettia heikentävien toimiensa vuoksi (tämän liitteen henkilö nro 92). Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Osoite:

                                       Barklaya katu 6, rakennus 7 Moskova,

                                       121087 Venäjä

                                 Rekisteritunnus: 1157746088170
                           Verotunnistenumero: 7730018980
                           Verkkosivut: http://kerch-most.ru/tag/sgam-most
                           Sähköposti: kerch-most@yandex.ru

                           Stroygazmontazh Most OOO on johtavan toimeksisaajan, sillan rakentamishanketta Kertšinsalmen yli hallinnoivan Stroygazmontazhin tytäryhtiö. Lisäksi sen omistaa henkilö (Arkady Rotenberg), joka on jo merkitty luetteloon Ukrainan suvereniteettia heikentävien toimiensa vuoksi (tämän liitteen henkilö nro 92). Sen vuoksi yhtiö tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Osoite:
                           133, Chernyshevskogo katu, Vologda, Vologodskaya Oblast, 160019 Venäjä
                           122 Grazhdanskiy Prospect, suite 5, Liter A, Pietari 195267 Venäjä
                           Rekisteritunnus: 1037804006811 (Venäjä)
                           Verotunnistenumero: 7802059185
                           Verkkosivut: www.zaovad.com
                           Sähköposti: office@zaovad.com

                           CJSC VAD on Krimin Tavrida-moottoritien, Kertšin sillan yli kulkevan tien ja sille johtavien liittymäteiden rakentamisen päätoimeksisaaja. Tavrida-moottoritie tarjoaa liikenneyhteydet Krimille äskettäin rakennetun tieverkoston avulla, joka toimii ensisijaisena yhteysväylänä Kertšin sillalle. Sen vuoksi CJSC VAD tukee laittomasti liitetyn Krimin niemimaan integrointia Venäjän federaatioon, mikä puolestaan heikentää edelleen Ukrainan alueellista koskemattomuutta, suvereniteettia ja itsenäisyyttä.

                           31.7.2018”


Neuvoston asetukseen (EY) N:o 139/2004 perustuva komission päätös (tehty 08/08/2018) keskittymän (Asia N:o COMP/M.9018 - Cerberus / WFS) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 24/08/2018) keskittymän (Asia N:o COMP/M.9027 - Fosun International Limited / FFT Gesellschaft mbH) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


Neuvoston asetukseen (EY) N:o 139/2004 perustuva komission päätös (tehty 23/08/2018) keskittymän (Asia N:o COMP/M.9058 - Sonae SGPS, SA / Sonae Sierra SGPS, SA) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Komission päätös (EU) 2017/2172, annettu 20 päivänä marraskuuta 2017, päätöksen 2010/670/EU muuttamisesta niiden tulojen käytön osalta, joita ei käytetä maksuihin ensimmäisellä ehdotuspyyntökierroksella (tiedoksiannettu numerolla C(2017) 7656)

text:
               22.11.2017

               FI

               Euroopan unionin virallinen lehti

               L 306/24

         KOMISSION PÄÄTÖS (EU) 2017/2172,
   annettu 20 päivänä marraskuuta 2017,
   päätöksen 2010/670/EU muuttamisesta niiden tulojen käytön osalta, joita ei käytetä maksuihin ensimmäisellä ehdotuspyyntökierroksella

         (tiedoksiannettu numerolla C(2017) 7656)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 8 kohdan,
   sekä katsoo seuraavaa:

               (1)

               Direktiivin 2003/87/EY 10 a artiklan 8 kohdassa säädetään järjestelmästä, jolla rahoitetaan sellaisia kaupallisia demonstrointihankkeita, joiden tavoitteena on ympäristön kannalta turvallinen hiilidioksidin talteenotto ja geologinen varastointi, jäljempänä ’CCS-demonstrointihankkeet’, sekä innovatiivisia uusiutuviin energialähteisiin liittyviä teknologioita käsitteleviä demonstrointihankkeita, jäljempänä ’RES-demonstrointihankkeet’. Tähän käytetään EU:n kasvihuonekaasujen päästöoikeuksien kaupan järjestelmässä 300 miljoonaa päästöoikeutta, jotka on asetettu syrjään uusille osallistujille mutta joita ei ole jaettu.

               (2)

               Komission päätöksessä 2010/670/EU (2) säädetään näiden hankkeiden valintaa ja täytäntöönpanoa koskevista säännöistä ja perusteista sekä päästöoikeuksien rahaksi muuntamista ja tulojen hallinnointia koskevista perussäännöistä.

               (3)

               Vuoden 2014 puoliväliin mennessä ensimmäisellä ja toisella ehdotuspyyntökierroksella oli myönnetty varoja 39 RES- ja CCS-demonstrointihankkeeseen 20:ssä EU:n jäsenvaltiosta. Kuitenkin koska taloudellinen ympäristö on haastava sekä maailmanlaajuisesti että EU:ssa, joillakin ensimmäisellä ehdotuspyyntökierroksella rahoitusta saaneilla 20 hankkeella oli vaikeuksia hankkia riittävästi pääomaa tai lisärahoitusta. Tämän seurauksena 31 päivään joulukuuta 2016 mennessä 14 hanketta oli saanut lopulliset investointipäätöksensä päätöksen 2010/670/EU 9 artiklan mukaisesti, ja rahoituksesta, joka liittyy tällä ensimmäisellä ehdotuspyyntökierroksella rahoitusta saaneisiin hankkeisiin, on käyttämättä ainakin 436 miljoonaa euroa.

               (4)

               Käyttämättä jääneet varat olisi käytettävä suoraan rahoittamaan hankkeita, jotka kuuluvat direktiivin 2003/87/EY 10 a artiklan 8 kohdan soveltamisalaan. Lisäksi kun otetaan huomioon erittäin innovatiivisen uusiutuvan energian ja CCS-demonstrointihankkeiden erityistilanne, osa rahoituksesta olisi myönnettävä avustusten muodossa.

               (5)

               Jotta voidaan lisätä investointeja näihin erittäin innovatiivisiin hankkeisiin energia-alalla EU:ssa, minkä komissio on asettanut ensisijaiseksi tavoitteeksi tiedonannossaan ”Nopeampaan puhtaan energian innovointiin” (3), ensimmäisellä ehdotuspyyntökierroksella käyttämättä jääneet tulot olisi kohdistettava uudestaan viipymättä käyttämällä Horisontti 2020 -puiteohjelman InnovFin EDP -ohjelmaa (4). Tällä tuella täydennettäisiin tämänhetkistä ja tulevaa taloudellista tukea, kuten Horisontti 2020 -ohjelman avustuksia.

               (6)

               Jotta voitaisiin lisätä investointeja näihin erittäin innovatiivisiin hankkeisiin liikennealalla, rahoitusta tulisi myöntää ainoastaan hankkeille, joissa tuetaan uudistuvan energian innovatiivista, toistettavaa ja skaalattavaa käyttöä, Verkkojen Eurooppa -välineen (5) vieraan pääoman ehtoisen rahoitusvälineen avulla.

               (7)

               Ensimmäisellä tai toisella ehdotuspyyntökierroksella rahoitusta saaneet hankkeet, jotka ovat saaneet lopulliset investointipäätöksensä ja joita toteutetaan parhaillaan, voivat hakea tukea kyseessä olevasta rahoitusvälineestä.

               (8)

               Jotta voitaisiin laajasti lisätä tietoisuutta kyseessä olevista rahoitusvälineistä, komissio ja Euroopan investointipankkiryhmä järjestävät jatkossakin säännöllisesti teknisiä workshop-tapaamisia jäsenvaltioita ja rahoittajia varten.

               (9)

               Komissio raportoi riittävän hyvissä ajoin ilmastonmuutoskomitealle komission ja Euroopan investointipankin valtuutussopimusten etenemisestä, erityisesti tukikelpoisuusperusteista, asianmukaisten rahoitusvälineiden täytäntöönpanosta, erityisesti suunniteltujen hankkeiden ominaisuuksista, hankehakemusten arvioinnista sekä uudelleen kohdennettujen varojen käytöstä, ja ottaa asianmukaisesti huomion jäsenvaltioiden kannat.

               (10)

               Tässä päätöksessä säädetyt toimenpiteet ovat ilmastonmuutoskomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/670/EU seuraavasti:

               1)

               Lisätään 2 artiklaan 4 kohta seuraavasti:
               ”4.   Kaikki ensimmäisellä ehdotuspyyntökierroksella käyttämättä jääneet tulot ovat käytettävissä RES- ja CCS-demonstrointihankkeisiin, jotka ovat ensimmäisiä laatuaan ja innovatiivisia, toistettavia ja valmiita demonstrointia varten, käyttäen asianmukaisia Euroopan investointipankkiryhmän hallinoimia rahoitusvälineitä siten, että etusijalle asetetaan InnovFin EDP -ohjelma ja Verkkojen Eurooppa -välineen vieraan pääoman ehtoinen rahoitusväline liikennealalla.
               Näihin tuloihin ei sovelleta edellä olevaa kohtaa, 6 artiklaa, 8 artiklaa, 11 artiklan 1–5 kohtaa, 11 artiklan 6 kohdan ensimmäistä ja toista kohtaa ja 13 artiklaa.
               Komissio raportoi riittävän hyvissä ajoin ilmastonmuutoskomitealle komission ja Euroopan investointipankin valtuutussopimuksista, erityisesti tukikelpoisuusperusteista, kyseessä olevien rahoitusvälineiden täytäntöönpanosta, erityisesti suunniteltujen hankkeiden ominaisuuksista, hankehakemusten arvioinnista sekä uudelleen kohdennettujen varojen käytöstä, ja ottaa asianmukaisesti huomion jäsenvaltioiden kannat.”

               2)

               Lisätään 14 artiklaan kohta seuraavasti:
               ”Komissio raportoi säännöllisesti ilmastonmuutoskomitealle 2 artiklan 4 kohdassa tarkoitettujen tulojen käytöstä, mukaan lukien tilanteen mukaan ennakkotiedot hankkeiden suunnitellusta tuesta sekä tuen siitä osasta, joka asetetaan käytettäväksi avustusten muodossa, hankkeiden maantieteellisestä jakautumisesta, hankkeiden laajuudesta ja teknologisesta kattavuudesta, sekä jälkikäteistiedot hankkeiden täytäntöönpanon edistymisestä, hiilidioksidipäästöjen välttämisestä, taloudellisesta vipuvaikutuksesta, tietoisuuden parantamisesta sekä saadusta kokemuksesta.”

         2 artikla
   Tämä päätös on osoitettu kaikille jäsenvaltioille.

      Tehty Brysselissä 20 päivänä marraskuuta 2017.

            Komission puolesta

         Miguel ARIAS CAÑETE

            Komission jäsen

      (1)  EUVL L 275, 25.10.2003, s. 32.

      (2)  Komission päätös 2010/670/EU, annettu 3 päivänä marraskuuta 2010, sellaisten kaupallisten demonstrointihankkeiden, joiden tavoitteena on ympäristön kannalta turvallinen hiilidioksidin talteenotto ja geologinen varastointi, ja innovatiivisia uusiutuviin energialähteisiin liittyviä teknologioita käsittelevien demonstrointihankkeiden rahoittamista koskevista perusteista ja toimenpiteistä Euroopan parlamentin ja neuvoston direktiivillä 2003/87/EY perustetun yhteisön kasvihuonekaasujen päästöoikeuksien kaupan järjestelmän yhteydessä (EUVL L 290, 6.11.2010, s. 39).

      (3)  C(2016) 763 final.

      (4)  Neuvoston päätös 2013/743/EU, annettu 3 päivänä joulukuuta 2013, tutkimuksen ja innovoinnin puiteohjelman ”Horisontti 2020” (2014–2020) täytäntöönpanoa koskevasta erityisohjelmasta ja päätösten 2006/971/EY, 2006/972/EY, 2006/973/EY, 2006/974/EY ja 2006/975/EY kumoamisesta (EUVL L 347, 20.12.2013, s. 965).

      (5)  Euroopan parlamentin ja neuvoston asetus (EU) N:o 1316/2013, annettu 11 päivänä joulukuuta 2013, Verkkojen Eurooppa -välineen perustamisesta sekä asetuksen (EU) N:o 913/2010 muuttamisesta ja asetusten (EY) N:o 680/2007 ja (EY) N:o 67/2010 kumoamisesta (EUVL L 348, 20.12.2013, s. 129).


title: Neuvoston päätös (EU) 2017/2171, annettu 20 päivänä marraskuuta 2017, Euroopan kehitysrahaston rahoittamiseksi suoritettavista jäsenvaltioiden rahoitusosuuksista ja rahoitusosuuden enimmäismäärästä vuonna 2019, vuosittaisesta määrästä vuonna 2018, ensimmäisestä maksuerästä vuonna 2018 sekä alustavasta ja ei-sitovasta ennusteesta, joka koskee odotettuja rahoitusosuuksien vuotuisia määriä vuosina 2020 ja 2021

text:
               22.11.2017

               FI

               Euroopan unionin virallinen lehti

               L 306/21

         NEUVOSTON PÄÄTÖS (EU) 2017/2171,
   annettu 20 päivänä marraskuuta 2017,
   Euroopan kehitysrahaston rahoittamiseksi suoritettavista jäsenvaltioiden rahoitusosuuksista ja rahoitusosuuden enimmäismäärästä vuonna 2019, vuosittaisesta määrästä vuonna 2018, ensimmäisestä maksuerästä vuonna 2018 sekä alustavasta ja ei-sitovasta ennusteesta, joka koskee odotettuja rahoitusosuuksien vuotuisia määriä vuosina 2020 ja 2021
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), jäljempänä ’AKT–EU-kumppanuussopimus’, sellaisena kuin se on viimeksi muutettuna,
   ottaa huomioon neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille (2), jäljempänä ’sisäinen sopimus’, ja erityisesti sen 7 artiklan 2 kohdan,
   ottaa huomioon yhdenteentoista Euroopan kehitysrahastoon sovellettavasta varainhoitoasetuksesta 2 päivänä maaliskuuta 2015 annetun neuvoston asetuksen (EU) N:o 2015/323 (3), jäljempänä ’yhdestoista EKR:n varainhoitoasetus’, ja erityisesti sen 21 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Yhdennentoista EKR:n varainhoitoasetuksen 21 artiklan 2 kohdassa säädetyn menettelyn mukaisesti komissio esitti 15 päivään lokakuuta 2017 mennessä ehdotuksen, johon sisältyy a) jäsenvaltioiden Euroopan kehitysrahastolle (EKR) suorittamien rahoitusosuuksien vuotuinen enimmäismäärä vuoden 2019 osalta, b) jäsenvaltioiden EKR:lle suorittamien rahoitusosuuksien vuotuinen määrä vuoden 2018 osalta, c) vuoden 2018 rahoitusosuuden ensimmäisen erän määrä sekä d) alustava ei-sitova ennuste, joka koskee odotettuja rahoitusosuuksien vuotuisia määriä vuosien 2020 ja 2021 osalta.

               (2)

               Yhdennentoista EKR:n varainhoitoasetuksen 52 artiklan mukaisesti Euroopan investointipankki (EIP) toimitti komissiolle 4 päivänä syyskuuta 2017 ajantasaistetut ennakkoarviot hallinnoimiaan välineitä koskevista sitoumuksista ja maksuista.

               (3)

               Yhdennentoista EKR:n varainhoitoasetuksen 22 artiklan 1 kohdan mukaisesti rahoitusosuuksien maksupyynnöissä käytetään ensin aiemmille EKR:ille määrätyt määrät. Tästä syystä olisi esitettävä kymmenettä EKR:a koskeva maksupyyntö EIP:lle ja yhdettätoista EKR:a koskeva maksupyyntö komissiolle.

               (4)

               Neuvoston päätöksessä (EU) 2016/2026 (4) on vahvistettu jäsenvaltioiden vuotuisten EKR:n rahoitusosuuksien enimmäismäärästä komission osuudeksi 4 550 000 000 euroa ja EIP:n osuudeksi 250 000 000 euroa vuonna 2018.

               (5)

               Neuvoston päätöksessä (EU) 2017/1206 (5) on vahvistettu, että kahdeksannesta ja yhdeksännestä EKR:sta vapautunut 200 000 000 euron määrä käytetään rahoitusosuuksien vähentämiseen,

         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden EKR:oon suorittamien rahoitusosuuksien vuotuinen enimmäismäärä varainhoitovuonna 2019 on 4 900 000 000 euroa. Se jaetaan siten, että komission osuus on 4 600 000 000 euroa ja EIP:n osuus on 300 000 000 euroa.
   2 artikla
   Jäsenvaltioiden EKR:oon suorittamien rahoitusosuuksien vuotuinen määrä varainhoitovuonna 2018 on 4 800 000 000 euroa. Se jaetaan siten, että komission osuus on 4 550 000 000 euroa ja EIP:n osuus on EUR 250 000 000 euroa.
   3 artikla
   Varainhoitovuoden 2018 EKR-rahoitusosuuksien ensimmäiset erät, jotka jäsenvaltioiden on suoritettava komissiolle ja EIP:lle, esitetään tämän päätöksen liitteessä olevassa taulukossa.
   Kyseisten rahoitusosuuksien maksaminen voidaan yhdistää mukautuksiin, jotka ovat seurausta rahoitusosuuksien vähentämisestä kahdeksannesta ja yhdeksännestä EKR:sta vapautuneella 200 000 000 euron määrällä ja jotka tehdään osana kunkin jäsenvaltion ilmoittamaa mukauttamissuunnitelmaa.
   4 artikla
   Alustava ei-sitova ennuste, joka koskee odotettuja rahoitusosuuksien vuotuisia määriä, on varainhoitovuonna 2020 komission osalta 4 600 000 000 euroa ja EIP:n osalta 300 000 000 euroa sekä varainhoitovuonna 2021 komission osalta EUR 4 700 000 000 euroa ja EIP:n osalta 300 000 000 euroa.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä marraskuuta 2017.

            Neuvoston puolesta

            Puheenjohtaja

         M. MAASIKAS

      (1)  EYVL L 317, 15.12.2000, s. 3.

      (2)  EUVL L 210, 6.8.2013, s. 1.

      (3)  EUVL L 58, 3.3.2015, s. 17.

      (4)  Neuvoston päätös (EU) 2016/2026, annettu 15 päivänä marraskuuta 2016, Euroopan kehitysrahaston rahoittamiseksi suoritettavista jäsenvaltioiden rahoitusosuuksista ja rahoitusosuuden enimmäismäärästä vuonna 2018, vuosittaisesta määrästä vuonna 2017, ensimmäisestä maksuerästä vuonna 2017 sekä alustavasta ja ei-sitovasta ennusteesta, joka koskee odotettuja vuotuisia määriä vuosina 2019 ja 2020 (EUVL L 313, 19.11.2016, s. 25).

      (5)  Neuvoston päätös (EU) 2017/1206, annettu 4 päivänä heinäkuuta 2017, Euroopan kehitysrahaston rahoittamiseksi suoritettavista jäsenvaltioiden rahoitusosuuksista sekä vuoden 2017 toisesta maksuerästä (EUVL L 173, 6.7.2017, s. 15).

      LIITE

                  JÄSENVALTIOT

                  Osuus 10. EKR:sta (%)

                  Osuus 11. EKR:sta (%)

                  Vuoden 2018 ensimmäinen erä (euroa)

                  Yhteensä

                  Komissio 11. EKR

                  EIP 10. EKR

                  BELGIA

                  3,53

                  3,24927

                  66 610 035,00

                  5 295 000,00

                  71 905 035,00

                  BULGARIA

                  0,14

                  0,21853

                  4 479 865,00

                  210 000,00

                  4 689 865,00

                  TŠEKKI

                  0,51

                  0,79745

                  16 347 725,00

                  765 000,00

                  17 112 725,00

                  TANSKA

                  2,00

                  1,98045

                  40 599 225,00

                  3 000 000,00

                  43 599 225,00

                  SAKSA

                  20,50

                  20,57980

                  421 885 900,00

                  30 750 000,00

                  452 635 900,00

                  VIRO

                  0,05

                  0,08635

                  1 770 175,00

                  75 000,00

                  1 845 175,00

                  IRLANTI

                  0,91

                  0,94006

                  19 271 230,00

                  1 365 000,00

                  20 636 230,00

                  KREIKKA

                  1,47

                  1,50735

                  30 900 675,00

                  2 205 000,00

                  33 105 675,00

                  ESPANJA

                  7,85

                  7,93248

                  162 615 840,00

                  11 775 000,00

                  174 390 840,00

                  RANSKA

                  19,55

                  17,81269

                  365 160 145,00

                  29 325 000,00

                  394 485 145,00

                  KROATIA

                  0,00

                  0,22518

                  4 616 190,00

                  0,00

                  4 616 190,00

                  ITALIA

                  12,86

                  12,53009

                  256 866 845,00

                  19 290 000,00

                  276 156 845,00

                  KYPROS

                  0,09

                  0,11162

                  2 288 210,00

                  135 000,00

                  2 423 210,00

                  LATVIA

                  0,07

                  0,11612

                  2 380 460,00

                  105 000,00

                  2 485 460,00

                  LIETTUA

                  0,12

                  0,18077

                  3 705 785,00

                  180 000,00

                  3 885 785,00

                  LUXEMBURG

                  0,27

                  0,25509

                  5 229 345,00

                  405 000,00

                  5 634 345,00

                  UNKARI

                  0,55

                  0,61456

                  12 598 480,00

                  825 000,00

                  13 423 480,00

                  ΜΑLTA

                  0,03

                  0,03801

                  779 205,00

                  45 000,00

                  824 205,00

                  ALANKOMAAT

                  4,85

                  4,77678

                  97 923 990,00

                  7 275 000,00

                  105 198 990,00

                  ITÄVALTA

                  2,41

                  2,39757

                  49 150 185,00

                  3 615 000,00

                  52 765 185,00

                  PUOLA

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGALI

                  1,15

                  1,19679

                  24 534 195,00

                  1 725 000,00

                  26 259 195,00

                  ROMANIA

                  0,37

                  0,71815

                  14 722 075,00

                  555 000,00

                  15 277 075,00

                  SLOVENIA

                  0,18

                  0,22452

                  4 602 660,00

                  270 000,00

                  4 872 660,00

                  SLOVAKIA

                  0,21

                  0,37616

                  7 711 280,00

                  315 000,00

                  8 026 280,00

                  SUOMI

                  1,47

                  1,50909

                  30 936 345,00

                  2 205 000,00

                  33 141 345,00

                  RUOTSI

                  2,74

                  2,93911

                  60 251 755,00

                  4 110 000,00

                  64 361 755,00

                  YHDISTYNYT KUNINGASKUNTA

                  14,82

                  14,67862

                  300 911 710,00

                  22 230 000,00

                  323 141 710,00

                  EU-28 YHTEENSÄ

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Neuvoston päätös (EU) 2017/2182, annettu 20 päivänä marraskuuta 2017, Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehdyn sopimuksen allekirjoittamisesta Euroopan unionin puolesta

text:
               24.11.2017

               FI

               Euroopan unionin virallinen lehti

               L 309/1

         NEUVOSTON PÄÄTÖS (EU) 2017/2182,
   annettu 20 päivänä marraskuuta 2017,
   Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehdyn sopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen, jäljempänä ’ETA-sopimus’, 19 artiklassa määrätään, että sopimuspuolet sitoutuvat jatkamaan ponnistelujaan maatalouskaupan vapauttamiseksi asteittain.

               (2)

               Neuvosto antoi 18 päivänä marraskuuta 2014 komissiolle luvan aloittaa neuvottelut Norjan kanssa maataloustuotteiden kahdenvälisen kaupan laajemmasta vapauttamisesta ETA-sopimuksen 19 artiklan mukaisesti. Neuvottelut saatiin menestyksekkäästi päätökseen, ja Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehty sopimus, jäljempänä ’sopimus’, parafoitiin 5 päivänä huhtikuuta 2017.

               (3)

               Sopimus olisi allekirjoitettava unionin puolesta sillä varauksella, että sen tekeminen saatetaan päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Norjan kuningaskunnan välillä lisäetuuksista maataloustuotteiden kaupassa kirjeenvaihtona tehty sopimus unionin puolesta sillä varauksella, että mainitun sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä marraskuuta 2017.

            Neuvoston puolesta

            Puheenjohtaja

         M. MAASIKAS

      (1)  Sopimuksen teksti julkaistaan Euroopan unionin virallisessa lehdessä yhdessä sen tekemistä koskevan päätöksen kanssa.


               24.11.2017

               FI

               Euroopan unionin virallinen lehti

               C 399/204

         P8_TA(2015)0436
   Georgios Kyrtsosin koskemattomuuden pidättämistä koskeva pyyntö
   Euroopan parlamentin päätös 15. joulukuuta 2015 Georgios Kyrtsosin koskemattomuuden pidättämistä koskevasta pyynnöstä (2015/2238(IMM))
   (2017/C 399/26)

      Euroopan parlamentti, joka

               —

               ottaa huomioon Georgios Kyrtsosin koskemattomuuden pidättämistä koskevan, Kreikan korkeimman oikeuden syyttäjänviraston 21. heinäkuuta 2015 välittämän pyynnön, joka liittyy Itä-Attikan työtarkastusviraston esittämään valitukseen palkkojen maksamatta jättämisestä (1) ja josta ilmoitettiin täysistunnossa 9. syyskuuta 2015,

               —

               ottaa huomioon, että Georgios Kyrtsos luopui oikeudestaan tulla kuulluksi työjärjestyksen 9 artiklan 5 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (2),

               —

               ottaa huomioon Kreikan tasavallan perustuslain 62 pykälän,

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0358/2015),

               A.

               ottaa huomioon, että Kreikan korkeimman oikeuden syyttäjänvirasto on pyytänyt Euroopan parlamentin jäsenen Georgios Kyrtsosin koskemattomuuden pidättämistä, joka liittyy väitettyä rikosta koskevan mahdollisen oikeudenkäynnin aloittamiseen;

               B.

               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevassa 9 artiklassa määrätään, että Euroopan parlamentin jäsenillä on oman valtionsa alueella sen valtion kansanedustajille myönnetty koskemattomuus;

               C.

               ottaa huomioon, että Kreikan tasavallan perustuslain 62 pykälässä säädetään, että parlamentin jäsentä ei saa vaalikauden aikana asettaa syytteeseen, pidättää tai vangita eikä hänen vapauttaan muuten rajoittaa ilman parlamentin ennalta antamaa lupaa;

               D.

               ottaa huomioon, että Georgios Kyrtsosia syytetään siitä, että hän on jättänyt entisen työntekijänsä palkoista osan maksamatta;

               E.

               toteaa, että kyseinen syytös koskee kahdessa sanomalehtiä kustantavassa yhtiössä työskennelleen entisen työntekijän vuoden 2013 palkkojen osaa ja että Georgios Kyrtsos toimi näiden yhtiöiden johtajana kyseisenä aikana; toteaa, että syytös kohdistuu Georgios Kyrtsosiin näiden yhtiöiden entisenä johtajana;

               F.

               toteaa, ettei väitetyllä rikoksella selvästikään ole mitään tekemistä Georgios Kyrtsosin Euroopan parlamentin jäsenen toimen hoitamisen kanssa vaan se liittyy hänen aikaisempaan työhönsä kahden sanomalehtiä kustantavan yhtiön johtajana;

               G.

               toteaa, että syytteeseenpanossa ei ole kyse Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetuista mainitun Euroopan parlamentin jäsenen tehtäviensä hoitamisen yhteydessä ilmaisemista mielipiteistä tai suorittamista äänestyksistä;

               H.

               toteaa, ettei ole syytä epäillä, että rikosoikeudenkäynnin tarkoituksena olisi vahingoittaa jäsenen poliittista toimintaa (fumus persecutionis -olettamus), kun otetaan huomioon, että oikeudenkäynti pantiin vireille useita vuosia ennen kuin jäsen otti toimensa vastaan;

               1.

               päättää pidättää Georgios Kyrtsosin koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kreikan viranomaisille.

      (1)  Asiakirjaviite ABM:IB2014/8927.

      (2)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28; yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310; yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440; yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579; unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102; unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.


               24.11.2017

               FI

               Euroopan unionin virallinen lehti

               C 399/235

         P8_TA(2015)0449
   Päätös olla vastustamatta delegoitua säädöstä: julkisen ja yksityisen sektorin kumppanuuteen perustuvien elinten varainhoidon malliasetus
   Euroopan parlamentin päätös olla vastustamatta Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta annetun delegoidun asetuksen (EU) N:o 110/2014 muuttamisesta 30. lokakuuta 2015 annettua komission delegoitua asetusta (C(2015)07554 – 2015/2940(DEA))
   (2017/C 399/48)

      Euroopan parlamentti, joka

               —

               ottaa huomioon komission delegoidun asetuksen (C(2015)07554),

               —

               ottaa huomioon komission 12. marraskuuta 2015 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

               —

               ottaa huomioon budjettivaliokunnan ja talousarvion valvontavaliokunnan 27. marraskuuta 2015 päivätyn kirjeen valiokuntien puheenjohtajakokouksen puheenjohtajalle,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1), ja erityisesti sen 210 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta 28. lokakuuta 2015 annetun Euroopan parlamentin ja neuvoston asetuksen (EU, Euratom) 2015/1929 (2),

               —

               ottaa huomioon budjettivaliokunnan ja talousarvion valvontavaliokunnan suosituksen päätökseksi,

               —

               ottaa huomioon työjärjestyksen 105 artiklan 6 kohdan,

               —

               ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyy 15. joulukuuta 2015, ei ole esitetty vastalauseita,

               A.

               ottaa huomioon, että Euroopan parlamentin, neuvoston ja komission yhteisessä lausumassa varainhoitoasetuksen 209 artiklassa tarkoitetusta yhteisyritysten erillisestä vastuuvapausmenettelystä (3) nämä kolme toimielintä totesivat erityisesti, että ne aikovat ”ehdottaa asiaankuuluvia muutoksia varainhoitoasetuksen 209 artiklaan ja 60 artiklan 7 kohtaan varainhoitoasetuksen tulevassa tarkistuksessa”;

               B.

               ottaa huomioon, että asetusta (EU, Euratom) N:o 966/2012 muutettiin 28. lokakuuta 2015 asetuksella (EU, Euratom) 2015/1929, millä sen lisäksi, että asetus mukautettiin direktiiveihin 2014/23/EU (4) ja 2014/24/EU (5) ja että vahvistettiin EU:n talousarvion suojajärjestelmää, myös muutettiin asetuksen 209 ja 60 artiklaa ja mukautettiin varainhoitoasetuksen 209 artiklassa tarkoitettujen elinten vastuuvapautta, ulkoista tarkastusta ja vuotuista raportointia koskevat säännöt 208 artiklassa tarkoitettujen elinten vastaaviin sääntöihin;

               C.

               ottaa huomioon, että komissio antoi 30. lokakuuta 2015 delegoidun asetuksen (C(2015)07554), jolla päivitettiin asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon malliasetuksesta annettu delegoitu asetus (EU) N:o 110/2014 (ja mukautettiin se delegoidun asetuksen (EU) N:o 1271/2013 vastaaviin säännöksiin, joita sovelletaan varainhoitoasetuksen 208 artiklassa tarkoitettuihin elimiin), tarkoituksena soveltaa päivitettyä asetusta varainhoitovuoden alusta lähtien ja näin varmistaa selkeä siirtymä uusiin sääntöihin;

               D.

               ottaa huomioon, että delegoitu asetus (C(2015)07554) voi asetuksen (EU, Euratom) N:o 966/2012 210 artiklan, jossa komissiolle siirretään valta antaa tällaisia delegoituja säädöksiä, mukaisesti tulla periaatteessa voimaan ainoastaan parlamentin ja neuvoston tarkasteluajan päätyttyä ja että tämä tarkasteluaika kestää kaksi kuukautta siitä, kun asianomainen asetus on annettu tiedoksi, eli 30. joulukuuta 2015 asti ja että sitä voidaan jatkaa kahdella kuukaudella;

               E.

               ottaa huomioon, että komissio on kuitenkin pyytänyt parlamentilta 12. marraskuuta 2015, että jos parlamentti ei aio vastustaa delegoitua säädöstä, se ilmoittaisi tästä komissiolle viimeistään 21. joulukuuta 2015, koska jotta varmistettaisiin säädöksen julkaiseminen Euroopan unionin virallisessa lehdessä hyvissä ajoin ennen 31. joulukuuta 2015 ja siten delegoidun säädöksen voimaantulo 1. tammikuuta 2016 niin kuin on tarkoitus, säädös olisi toimitettava julkaisutoimistoon 21. joulukuuta 2015 mennessä;

               1.

               ilmoittaa, ettei se vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 298, 26.10.2012, s. 1.

      (2)  EUVL L 286, 30.10.2015, s. 1.

      (3)  EUVL L 163, 29.5.2014, s. 21.

      (4)  Euroopan parlamentin ja neuvoston direktiivi 2014/23/EU, annettu 26 päivänä helmikuuta 2014, käyttöoikeussopimusten tekemisestä (EUVL L 94, 28.3.2014, s. 1).

      (5)  Euroopan parlamentin ja neuvoston direktiivi 2014/24/EU, annettu 26 päivänä helmikuuta 2014, julkisista hankinnoista ja direktiivin 2004/18/EY kumoamisesta (EUVL L 94, 28.3.2014, s. 65).


               24.11.2017

               FI

               Euroopan unionin virallinen lehti

               C 399/237

         P8_TA(2015)0450
   Euroopan pankkiviranomaisen (EPV) puheenjohtajan toimikauden jatkaminen
   Euroopan parlamentin päätös 16. joulukuuta 2015 Euroopan pankkiviranomaisen (EPV) puheenjohtajan toimikauden jatkamisesta (C8-0313/2015 – 2015/0903(NLE))
   (Hyväksyntä)
   (2017/C 399/49)

      Euroopan parlamentti, joka

               —

               ottaa huomioon EPV:n hallintoneuvoston 8. syyskuuta 2015 päivätyn ehdotuksen EPV:n puheenjohtajan toimikauden jatkamisesta toisella viiden vuoden kaudella (C8-0313/2015),

               —

               ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (1) 48 artiklan 4 kohdan,

               —

               ottaa huomioon työjärjestyksen,

               —

               ottaa huomioon talous- ja raha-asioiden valiokunnan mietinnön (A8-0347/2015),

               A.

               ottaa huomioon, että EPV:n hallintoneuvosto nimitti EPV:n ensimmäisen puheenjohtajan vuonna 2011 avoimen valintamenettelyn jälkeen viiden vuoden toimikaudeksi asetuksen (EU) N:o 1093/2010 48 artiklan 2 kohdan mukaisesti;

               B.

               ottaa huomioon, että asetuksen (EU) N:o 1093/2010 48 artiklan 4 kohdassa säädetään, että EPV:n hallintoneuvosto voi kyseisessä kohdassa tarkoitetun arvioinnin huomioon ottaen jatkaa puheenjohtajan toimikautta kerran, jos siihen saadaan Euroopan parlamentin vahvistus;

               C.

               ottaa huomioon, että EPV:n hallintoneuvosto ehdotti 8. syyskuuta 2015 EPV:n nykyisen puheenjohtajan Andrea Enrian toimikauden jatkamista toisella viiden vuoden kaudella ja ilmoitti siitä asianmukaisesti Euroopan parlamentille;

               D.

               ottaa huomioon, että talous- ja raha-asioiden valiokunta järjesti 17. marraskuuta 2015 EPV:n nykyisen puheenjohtajan Andrea Enrian kuulemistilaisuuden, jossa tämä esitti avauspuheenvuoron ja vastasi sitten valiokunnan jäsenten kysymyksiin;

               1.

               hyväksyy ehdotuksen EPV:n nykyisen puheenjohtajan Andrea Enrian toimikauden jatkamisesta toisella viiden vuoden kaudella;

               2.

               kehottaa puhemiestä välittämään tämän päätöksen neuvostolle, komissiolle, EPV:lle ja jäsenvaltioiden hallituksille.

      (1)  EUVL L 331, 15.12.2010, s. 12.


               24.11.2017

               FI

               Euroopan unionin virallinen lehti

               C 399/206

         P8_TA(2015)0437
   Stelios Koulogloun koskemattomuuden pidättämistä koskeva pyyntö
   Euroopan parlamentin päätös 15. joulukuuta 2015 Stelios Koulogloun koskemattomuuden pidättämistä koskevasta pyynnöstä (2015/2239(IMM))
   (2017/C 399/27)

      Euroopan parlamentti, joka

               —

               ottaa huomioon Stelios Koulogloun koskemattomuuden pidättämistä koskevan, Kreikan korkeimman oikeuden syyttäjänviraston 7. elokuuta 2015 välittämän pyynnön, joka liittyy kunnianloukkausrikokseen (1) ja josta ilmoitettiin täysistunnossa 9. syyskuuta 2015,

               —

               ottaa huomioon, että Stelios Kouloglou luopui oikeudestaan tulla kuulluksi työjärjestyksen 9 artiklan 5 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 ja 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (2),

               —

               ottaa huomioon Kreikan tasavallan perustuslain 62 pykälän,

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0356/2015),

               A.

               ottaa huomioon, että Kreikan korkeimman oikeuden syyttäjänvirasto on pyytänyt Euroopan parlamentin jäsenen Stelios Koulogloun koskemattomuuden pidättämistä, joka liittyy väitettyä rikosta koskevan mahdollisen oikeudenkäynnin vireillepanoon;

               B.

               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevassa 9 artiklassa määrätään, että Euroopan parlamentin jäsenillä on oman valtionsa alueella sen valtion kansanedustajille myönnetty koskemattomuus;

               C.

               ottaa huomioon, että Kreikan tasavallan perustuslain 62 pykälässä säädetään, että parlamentin jäsentä ei saa vaalikauden aikana asettaa syytteeseen, pidättää tai vangita eikä hänen vapauttaan muuten rajoittaa ilman parlamentin ennalta antamaa lupaa;

               D.

               ottaa huomioon, että Stelios Koulogloua syytetään Patraksen vankilan henkilöstöön kohdistetusta kunnianloukkauksesta;

               E.

               toteaa, että kyseinen syytös liittyy lausuntoihin, joita Stelios Koulogloun väitetään antaneen lehdistölle tiettyjen Patraksen vankilan henkilöstön jäsenten nuhteettomuudesta vuonna 2010 eli aikana, jolloin hän työskenteli toimittajana tuottaen pääasiassa TV-reportaaseja;

               F.

               toteaa, ettei väitetyllä rikoksella selvästikään ole mitään tekemistä Stelios Koulogloun Euroopan parlamentin jäsenen toimen kanssa vaan se liittyy hänen aikaisempaan televisiotoimittajan työhönsä;

               G.

               toteaa, että syytteeseenpanossa ei ole kyse Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetuista mainitun Euroopan parlamentin jäsenen tehtäviensä hoitamisen yhteydessä ilmaisemista mielipiteistä tai suorittamista äänestyksistä;

               H.

               toteaa, ettei ole syytä epäillä, että rikosoikeudenkäynnin tarkoituksena olisi vahingoittaa jäsenen poliittista toimintaa (fumus persecutionis -olettamus), kun otetaan huomioon, että oikeudenkäynti pantiin vireille useita vuosia ennen kuin jäsen otti toimensa vastaan;

               I.

               toteaa, että Kreikan viranomaiset ovat pyytäneet Euroopan parlamenttia antamaan vastauksensa 7. lokakuuta 2015 mennessä, koska muuten syyteoikeus vanhentuu, mutta että parlamentin menettelyllisten vaatimusten vuoksi päätöstä ei ole mahdollista tehdä näin lyhyessä ajassa;

               J.

               toteaa kuitenkin, että oikeudellisten asioiden valiokunnan perustellun lausunnon mukaan Kreikan korkeimman oikeuden antaman tuomion n:o 1126/1994 perusteella vanhentumisen määräaika joka tapauksessa pidentyy enimmäistapauksessa kolmella vuodella, kun Stelios Kouloglou on Euroopan parlamentin jäsenenä;

               1.

               päättää pidättää Stelios Koulogloun koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kreikan viranomaisille.

      (1)  Asiakirjaviite ABM:IΓ/2011/11882.

      (2)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28; yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310; yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440; yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579; unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102; unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.


               24.11.2017

               FI

               Euroopan unionin virallinen lehti

               C 399/239

         P8_TA(2015)0452
   Euroopan arvopaperimarkkinaviranomaisen (ESMA) puheenjohtajan toimikauden jatkaminen
   Euroopan parlamentin päätös 16. joulukuuta 2015 Euroopan arvopaperimarkkinaviranomaisen (ESMA) puheenjohtajan toimikauden jatkamisesta (C8-0315/2015 – 2015/0905(NLE))
   (Hyväksyntä)
   (2017/C 399/51)

      Euroopan parlamentti, joka

               —

               ottaa huomioon ESMAn hallintoneuvoston 24. syyskuuta 2015 päivätyn ehdotuksen ESMAn puheenjohtajan toimikauden jatkamisesta toisella viiden vuoden kaudella (C8-0315/2015),

               —

               ottaa huomioon Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1095/2010 (1) 48 artiklan 4 kohdan,

               —

               ottaa huomioon työjärjestyksen,

               —

               ottaa huomioon talous- ja raha-asioiden valiokunnan mietinnön (A8-0346/2015),

               A.

               ottaa huomioon, että ESMAn hallintoneuvosto nimitti ESMAn ensimmäisen puheenjohtajan vuonna 2011 avoimen valintamenettelyn jälkeen viiden vuoden toimikaudeksi asetuksen (EU) N:o 1095/2010 48 artiklan 2 kohdan mukaisesti;

               B.

               ottaa huomioon, että asetuksen (EU) N:o 1095/2010 48 artiklan 4 kohdassa säädetään, että ESMAn hallintoneuvosto voi kyseisessä kohdassa tarkoitetun arvioinnin huomioon ottaen jatkaa puheenjohtajan toimikautta kerran, jos siihen saadaan Euroopan parlamentin vahvistus;

               C.

               ottaa huomioon, että ESMAn hallintoneuvosto ehdotti 24. syyskuuta 2015 ESMAn nykyisen puheenjohtajan Steven Maijoorin toimikauden jatkamista toisella viiden vuoden kaudella ja ilmoitti siitä asianmukaisesti Euroopan parlamentille;

               D.

               ottaa huomioon, että talous- ja raha-asioiden valiokunta järjesti 17. marraskuuta 2015 ESMAn nykyisen puheenjohtajan Steven Maijoorin kuulemistilaisuuden, jossa tämä esitti avauspuheenvuoron ja vastasi sitten valiokunnan jäsenten kysymyksiin;

               1.

               hyväksyy ehdotuksen ESMAn nykyisen puheenjohtajan Steven Maijoorin toimikauden jatkamisesta toisella viiden vuoden kaudella;

               2.

               kehottaa puhemiestä välittämään tämän päätöksen neuvostolle, komissiolle, ESMAlle ja jäsenvaltioiden hallituksille.

      (1)  EUVL L 331, 15.12.2010, s. 84.


title: Neuvoston päätös (EU) 2017/2428, annettu 30 päivänä marraskuuta 2017, Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

text:
               23.12.2017

               FI

               Euroopan unionin virallinen lehti

               L 344/1

         NEUVOSTON PÄÄTÖS (EU) 2017/2428,
   annettu 30 päivänä marraskuuta 2017,
   Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 6 kohdan a alakohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvoston päätöksen 2014/718/EU (2) mukaisesti Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen, jäljempänä ’sopimus’, liitettävä pöytäkirja on allekirjoitettu sillä varauksella, että sen tekeminen saatetaan päätökseen myöhemmin.

               (2)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään pöytäkirja Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa Euroopan unionin ja sen jäsenvaltioiden puolesta pöytäkirjan 4 artiklan 1 kohdassa tarkoitettu hyväksymisasiakirja.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä marraskuuta 2017.

            Neuvoston puolesta

            Puheenjohtaja

         K. SIMSON

      (1)  Hyväksyntä annettu 8 päivänä kesäkuuta 2016.

      (2)  Neuvoston päätös 2014/718/EU, annettu 8 päivänä lokakuuta 2014 Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi (EUVL L 300, 18.10.2014, s. 3).


title: Neuvoston päätös (EU) 2018/4, annettu 18 päivänä joulukuuta 2017, ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen

text:
               5.1.2018

               FI

               Euroopan unionin virallinen lehti

               L 2/5

         NEUVOSTON PÄÄTÖS (EU) 2018/4,
   annettu 18 päivänä joulukuuta 2017,
   ETA:n sekakomiteassa Euroopan unionin puolesta esitettävästä kannasta ETA:n sekakomitean työjärjestyksen muuttamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan b alakohdan ensimmäisen luetelmakohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               Sopimuksella Bulgarian tasavallan ja Romanian osallistumisesta Euroopan talousalueeseen (3), joka allekirjoitettiin 25 päivänä heinäkuuta 2007, muutettiin ETA-sopimuksen 129 artiklan 1 kohtaa bulgarian ja romanian lisäämiseksi ETA-sopimuksen kielten luetteloon.

               (3)

               Sopimuksella Kroatian tasavallan osallistumisesta Euroopan talousalueeseen (4), jäljempänä ’ETA:n vuoden 2014 laajentumissopimus’, joka allekirjoitettiin 11 päivänä huhtikuuta 2014, muutettiin ETA-sopimuksen 129 artiklan 1 kohtaa kroaatin lisäämiseksi ETA-sopimuksen kielten luetteloon.

               (4)

               ETA:n sekakomitean työjärjestys, joka hyväksyttiin 8 päivänä helmikuuta 1994 annetulla ETA:n sekakomitean päätöksellä N:o 1/94 (5) ja jota muutettiin 8 päivänä helmikuuta 2005 tehdyllä ETA:n sekakomitean päätöksellä N:o 24/2005 (6), olisi sen vuoksi muutettava vastaavasti.

               (5)

               ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten vastaavaa ETA:n sekakomitean päätöstä olisi sovellettava väliaikaisesti ETA:n vuoden 2014 laajentumissopimuksen voimaantuloon asti.

               (6)

               Unionin kannan ETA:n sekakomiteassa olisi sen vuoksi perustuttava tähän päätökseen liitettyihin päätösluonnoksiin,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa ETA:n sekakomitean työjärjestyksen ehdotettuun muuttamiseen unionin puolesta esitettävä kanta perustuu tähän päätökseen liitettyihin ETA:n sekakomitean päätösluonnoksiin.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä joulukuuta 2017.

            Neuvoston puolesta

            Puheenjohtaja

         K. SIMSON

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 221, 25.8.2007, s. 15.

      (4)  EUVL L 170, 11.6.2014, s. 18.

      (5)  EYVL L 85, 30.3.1994, s. 60.

      (6)  EUVL L 161, 23.6.2005, s. 54.

      LUONNOS
      ETA:N SEKAKOMITEAN PÄÄTÖS N:o …/2017,
      annettu … päivänä …kuuta …,
      ETA:n sekakomitean työjärjestyksen muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 92 artiklan 3 kohdan,
      sekä katsoo seuraavaa:

                  (1)

                  Sopimuksella Bulgarian tasavallan ja Romanian osallistumisesta Euroopan talousalueeseen (1), joka allekirjoitettiin 25 päivänä heinäkuuta 2007, muutettiin ETA-sopimuksen 129 artiklan 1 kohtaa bulgarian ja romanian lisäämiseksi ETA-sopimuksen kielten luetteloon.

                  (2)

                  Sopimus Bulgarian tasavallan ja Romanian osallistumisesta Euroopan talousalueeseen tuli voimaan 9 päivänä marraskuuta 2011.

                  (3)

                  ETA:n sekakomitean työjärjestyksessä, joka hyväksyttiin 8 päivänä helmikuuta 1994 annetulla ETA:n sekakomitean päätöksellä N:o 1/94 (2) ja jota muutettiin 8 päivänä helmikuuta 2005 tehdyllä ETA:n sekakomitean päätöksellä N:o 24/2005 (3), bulgaria ja romania olisi lisättävä kielten luetteloon. ETA:n sekakomitean työjärjestyksen kielten luettelo olisi sen vuoksi muutettava vastaavasti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA:n sekakomitean päätös N:o 1/94 seuraavasti:

                  1.

                  Korvataan 6 artiklan 2 kohta seuraavasti:
                  ”Niiden EY-säädösten tekstit, jotka on määrä saattaa osaksi sopimuksen liitteitä 102 artiklan 1 kohdan mukaisesti, ovat yhtä todistusvoimaiset bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, sellaisina kuin ne on julkaistu Euroopan unionin virallisessa lehdessä. Säädökset laaditaan islannin ja norjan kielellä, ja ETA:n sekakomitea saattaa ne todistusvoimaisiksi 1 kohdassa tarkoitettujen, asian kannalta merkityksellisten päätösten kanssa.”

                  2.

                  Korvataan 11 artiklan 1 kohta seuraavasti:
                  ”ETA:n sekakomitean päätökset, joilla muutetaan sopimuksen liitteitä tai pöytäkirjoja, julkaistaan Euroopan unionin virallisen lehden ETA-osastossa bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja sen ETA-täydennysosassa islannin ja norjan kielellä.”

            2 artikla
      Tämä päätös tulee voimaan päivänä, jona se hyväksytään.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 221, 25.8.2007, s. 15.

         (2)  EYVL L 85, 30.3.1994, s. 60.

         (3)  EUVL L 161, 23.6.2005, s. 54.

      LUONNOS
      ETA:N SEKAKOMITEAN PÄÄTÖS N:o …/2017,
      annettu … päivänä …kuuta …,
      ETA:n sekakomitean työjärjestyksen muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 92 artiklan 3 kohdan,
      sekä katsoo seuraavaa:

                  (1)

                  Sopimuksella Kroatian tasavallan osallistumisesta Euroopan talousalueeseen (1), jäljempänä ’ETA:n vuoden 2014 laajentumissopimus’, joka allekirjoitettiin 11 päivänä huhtikuuta 2014, muutetaan ETA-sopimuksen 129 artiklan 1 kohtaa kroaatin lisäämiseksi ETA-sopimuksen kielten luetteloon.

                  (2)

                  ETA:n sekakomitean työjärjestyksessä, joka hyväksyttiin 8 päivänä helmikuuta 1994 annetulla ETA:n sekakomitean päätöksellä N:o 1/94 (2) ja jota muutettiin 8 päivänä helmikuuta 2005 tehdyllä ETA:n sekakomitean päätöksellä N:o 24/2005 (3) ja edelleen [… päivänä …kuuta …] annetulla ETA:n sekakomitean päätöksellä N:o […] (4), kroaatti olisi lisättävä kielten luetteloon. ETA:n sekakomitean työjärjestyksen kielten luettelo olisi sen vuoksi muutettava vastaavasti.

                  (3)

                  ETA:n vuoden 2014 laajentumissopimusta on sovellettu sen allekirjoittajiin väliaikaisesti 12 päivästä huhtikuuta 2014, joten tätä päätöstä olisi sovellettava väliaikaisesti ETA:n vuoden 2014 laajentumissopimuksen voimaantuloon asti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA:n sekakomitean päätös N:o 1/94 seuraavasti:

                  1.

                  Korvataan 6 artiklan 2 kohta seuraavasti:
                  ”Niiden EY-säädösten tekstit, jotka on määrä saattaa osaksi sopimuksen liitteitä 102 artiklan 1 kohdan mukaisesti, ovat yhtä todistusvoimaiset bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, sellaisina kuin ne on julkaistu Euroopan unionin virallisessa lehdessä. Säädökset laaditaan islannin ja norjan kielellä, ja ETA:n sekakomitea saattaa ne todistusvoimaisiksi 1 kohdassa tarkoitettujen, asian kannalta merkityksellisten päätösten kanssa.”

                  2.

                  Korvataan 11 artiklan 1 kohta seuraavasti:
                  ”ETA:n sekakomitean päätökset, joilla muutetaan sopimuksen liitteitä tai pöytäkirjoja, julkaistaan Euroopan unionin virallisen lehden ETA-osastossa bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä ja sen ETA-täydennysosassa islannin ja norjan kielellä.”

            2 artikla
      Tämä päätös tulee voimaan [… päivänä …kuuta …] tai päivänä, jona ETA:n vuoden 2014 laajentumissopimus tulee voimaan, sen mukaan, kumpi ajankohta on myöhäisempi.
      Sitä sovelletaan väliaikaisesti 12 päivästä huhtikuuta 2014.
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 170, 11.6.2014, s. 18.

         (2)  EYVL L 85, 30.3.1994, s. 60.

         (3)  EUVL L 161, 23.6.2005, s. 54.

         (4)  EUVL L …


title: Komission päätös (EU) 2018/59, annettu 11 päivänä tammikuuta 2018, päätöksen 2009/300/EY muuttamisesta siltä osin kuin on kyse EU-ympäristömerkin myöntämistä televisioille koskevien ekologisten arviointiperusteiden sisällöstä ja voimassaolokaudesta (tiedoksiannettu numerolla C(2018) 6) (ETA:n kannalta merkityksellinen teksti. )

text:
                  13.1.2018

                  FI

                  Euroopan unionin virallinen lehti

                  L 10/17

            KOMISSION PÄÄTÖS (EU) 2018/59,
      annettu 11 päivänä tammikuuta 2018,
      päätöksen 2009/300/EY muuttamisesta siltä osin kuin on kyse EU-ympäristömerkin myöntämistä televisioille koskevien ekologisten arviointiperusteiden sisällöstä ja voimassaolokaudesta

            (tiedoksiannettu numerolla C(2018) 6)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan ja 3 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Komission päätöksessä 2009/300/EY (2) vahvistetaan ekologiset arviointiperusteet sekä arviointi- ja todentamisvaatimukset tuoteryhmälle ”televisiot”.

                  (2)

                  EU-ympäristömerkin myöntämistä televisioille koskevien nykyisten ekologisten arviointiperusteiden sekä niihin liittyvien arviointi- ja todentamisvaatimusten, joista säädetään komission päätöksessä 2009/300/EY, voimassaolo päättyy 31 päivänä joulukuuta 2017.

                  (3)

                  Päätöksessä 2009/300/EY vahvistettu ensimmäinen arviointiperuste, joka koskee energiansäästöä, perustuu komission asetuksessa (EY) N:o 642/2009 (3) televisioille vahvistettuihin energiamerkintöjä ja ekologista suunnittelua koskeviin vaatimuksiin. Tämän vuoksi EU-ympäristömerkki myönnetään nykyisin televisioille, joissa on merkintä komission delegoidussa asetuksessa (EU) N:o 1062/2010 (4) vahvistetun televisioiden energiamerkintäjärjestelmän mukaisesta energiatehokkuusluokasta B. Energiatehokkuusluokka B ei kuitenkaan ole kaikkein tehokkain unionin markkinoilla myytävä luokka. Päätöksen 2009/300/EY ensimmäinen arviointiperuste on sen vuoksi saatettava ajan tasalle sen varmistamiseksi, että EU-ympäristömerkki myönnetään energiatehokkaille tuotteille.

                  (4)

                  On tehty ehdotus tämänhetkisten energiamerkintöjä ja ekologista suunnittelua koskevien vaatimusten korvaamisesta uusilla vaatimuksilla viimeistään vuonna 2019 (5), mutta ehdotusta ei ole vielä hyväksytty. Kunnes mainittu ehdotus hyväksytään, päätöksen 2009/300/EY energiansäästöperustetta olisi muutettava siten, että siinä viitataan energiamerkintäjärjestelmän tämänhetkisen version korkeampiin energiatehokkuusluokkiin.

                  (5)

                  Suoritetussa arvioinnissa on vahvistettu energiansäästöperusteen ehdotetun muutoksen sekä kaikkien muiden päätöksellä 2009/300/EY vahvistettujen televisioita koskevien ekologisten arviointiperusteiden ja niihin liittyvien arviointi- ja todentamisvaatimusten tarkoituksenmukaisuus ja soveltuvuus. Tarkoituksena on tarkistaa ympäristömerkin myöntämisperusteet, kun ehdotetut uudet energiamerkintöjä ja ekologista suunnittelua koskevat vaatimukset hyväksytään.

                  (6)

                  Edellä johdanto-osan 4 ja 5 kohdassa esitetyistä syistä ja jotta tämänhetkisten ekologisten arviointiperusteiden tarkistamiselle jää riittävästi aikaa, kun ehdotetut uudet energiamerkintöjä ja ekologista suunnittelua koskevat vaatimukset hyväksytään, nykyisten arviointiperusteiden ja niihin liittyvien arviointi- ja todentamisvaatimusten voimassaoloaikaa, sellaisena kuin se on muutettuna tällä päätöksellä, olisi jatkettava 31 päivään joulukuuta 2019.

                  (7)

                  Sen vuoksi päätöstä 2009/300/EY olisi muutettava.

                  (8)

                  Päätöksessä 2009/300/EY vahvistettujen arviointiperusteiden soveltamisalaan kuuluvia hakemuksia ja lupia varten olisi myönnettävä siirtymäaika, jotta lupien haltijoilla ja hakijoilla on riittävästi aikaa mukautua energiansäästöperusteeseen tehtyihin muutoksiin.

                  (9)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Korvataan päätöksen 2009/300/EY 3 artikla seuraavasti:

         ”3 artikla
         Tuoteryhmään ”televisiot” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2019.”

      2 artikla
      Muutetaan päätöksen 2009/300/EY liite tämän päätöksen liitteen mukaisesti.
      3 artikla
      1.   Tuoteryhmään ”televisiot” kuuluvia tuotteita koskevat EU-ympäristömerkkihakemukset, jotka on toimitettu ennen tämän päätöksen hyväksymispäivämäärää, arvioidaan tämän päätöksen hyväksymispäivää välittömästi edeltävänä päivänä voimassa olleessa päätöksen 2009/300/EY versiossa, jäljempänä ’päätöksen 2009/300/EY vanha versio’ vahvistettujen ehtojen mukaisesti.
      2.   Tuoteryhmään ”televisiot” kuuluvia tuotteita koskevat EU-ympäristömerkkihakemukset, jotka on toimitettu kuukauden kuluessa tämän päätöksen hyväksymispäivämäärästä, voivat perustua joko päätöksen 2009/300/EY vanhassa versiossa vahvistettuihin perusteisiin tai kyseisessä päätöksessä, sellaisena kuin se on muutettuna tällä päätöksellä, esitettyihin perusteisiin.
      3.   Päätöksen 2009/300/EY vanhassa versiossa vahvistettujen arviointiperusteiden mukaisesti myönnettyjä EU-ympäristömerkkejä voidaan käyttää kuuden kuukauden ajan tämän päätöksen hyväksymispäivästä.
      4 artikla
      Tämä päätös on osoitettu kaikille jäsenvaltioille.

         Tehty Brysselissä 11 päivänä tammikuuta 2018.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Komission päätös 2009/300/EY, tehty 12 päivänä maaliskuuta 2009, tarkistetuista ekologisista arviointiperusteista yhteisön ympäristömerkin myöntämiseksi televisioille (EUVL L 82, 28.3.2009, s. 3).

         (3)  Komission asetus (EY) N:o 642/2009, annettu 22 päivänä heinäkuuta 2009, Euroopan parlamentin ja neuvoston direktiivin 2005/32/EY täytäntöönpanemisesta televisioiden ekologista suunnittelua koskevien vaatimusten osalta (EUVL L 191, 23.7.2009, s. 42).

         (4)  Komission delegoitu asetus (EU) N:o 1062/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä televisioiden energiamerkinnän osalta (EUVL L 314, 30.11.2010, s. 64).

         (5)  COM(2016) 773 final. http://eur-lex.europa.eu/legal-content/EN/TXT/?qid=1490877945963&uri=CELEX:52016DC0773

         LIITE
         Muutetaan päätöksen 2009/300/EY liitteessä peruste 1 (energiansäästö) seuraavasti:

                     1)

                     Korvataan b alakohdassa (suurin sallittu virrankulutus) ilmaisu ”enintään 200 wattia” ilmaisulla ”enintään 100 wattia”.

                     2)

                     Korvataan c alakohdan (energiatehokkuus) kaikki neljä alakohtaa seuraavasti:
                     ”Televisioiden on täytettävä komission delegoidun asetuksen (EU) N:o 1062/2010 (*1) liitteessä I esitetyn energiatehokkuusindeksin eritelmät jäljempänä määritetyn tai sitä tehokkaamman energiatehokkuusluokan osalta:

                                 i)

                                 energiatehokkuusluokka A laitteille, joissa näkyvissä olevan kuvapinnan lävistäjä on enintään 90 cm (tai 35,4 tuumaa)

                                 ii)

                                 energiatehokkuusluokka A+ (A UHD-näytöille) laitteille, joissa näkyvissä olevan kuvapinnan lävistäjä on yli 90 cm (tai 35,4 tuumaa) ja alle 120 cm (tai 47,2 tuumaa);

                                 iii)

                                 energiatehokkuusluokka A++ (A+ UHD-näytöille) laitteille, joissa näkyvissä olevan kuvapinnan lävistäjä on vähintään 120 cm (tai 47,2 tuumaa).

                           Tässä yhteydessä kirjainlyhenteellä ”UHD” (Ultra High Definition) tarkoitetaan ultrateräväpiirtoa, jonka kaksi standardoitua (*2) resoluutiota ovat 3 840 × 2 160 pikseliä (UHD-4K) ja 7 680 × 4 320 pikseliä (UHD-8K).

                        (*1)  Komission delegoitu asetus (EU) N:o 1062/2010, annettu 28 päivänä syyskuuta 2010, Euroopan parlamentin ja neuvoston direktiivin 2010/30/EU täydentämisestä televisioiden energiamerkinnän osalta (EUVL L 314, 30.11.2010, s. 64)."

                        (*2)  Kansainvälisen televiestintäliiton suositus (ITU-R) BT.2020.”;"

                     3)

                     Kohdassa ”Arviointi ja todentaminen (kohdat a–c)”:

                                 a)

                                 korvataan ensimmäinen kohta seuraavasti:
                                 ”Hakijan on toimitettava televisiomall(e)ista testiselostus, joka kattaa standardin EN 50564 mukaisesti suoritetun testin siitä, että a kohdan vaatimukset täyttyvät, ja testit, jotka on suoritettu delegoidun asetuksen (EU) N:o 1062/2010 liitteen VII 1 ja 2 kohdassa tarkoitettujen mittausmenettelyjen ja -menetelmien mukaisesti siitä, että b ja c kohdassa esitetyt vaatimukset täyttyvät. Lisäksi testiselostuksessa on esitettävä energiatehokkuusluokka ja näkyvissä olevan osa lävistäjä.”;

                                 b)

                                 poistetaan kolmas kohta.


title: Neuvoston päätös, annettu 23 päivänä tammikuuta 2018, energia-alan sääntelyviranomaisten yhteistyöviraston johtokunnan neljän jäsenen ja viiden varajäsenen nimittämisestä

text:
               25.1.2018

               FI

               Euroopan unionin virallinen lehti

               C 27/3

         NEUVOSTON PÄÄTÖS,
   annettu 23 päivänä tammikuuta 2018,
   energia-alan sääntelyviranomaisten yhteistyöviraston johtokunnan neljän jäsenen ja viiden varajäsenen nimittämisestä
   (2018/C 27/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon energia-alan sääntelyviranomaisten yhteistyöviraston perustamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (1) ja erityisesti sen 12 artiklan,
   sekä katsoo seuraavaa:

               (1)

               Asetuksessa (EY) N:o 713/2009 säädetään, että neuvosto nimittää energia-alan sääntelyviranomaisten yhteistyöviraston johtokuntaan, jäljempänä ’johtokunta’, viisi jäsentä ja näiden varajäsenet.

               (2)

               Asetuksen (EY) N:o 713/2009 mukaan johtokunnan jäsen ei voi olla sääntelyneuvoston jäsen ja johtokunnan jäsenten on toimittava riippumattomasti ja puolueettomasti yleisen edun mukaisesti.

               (3)

               Neuvosto nimitti 22 päivänä joulukuuta 2009 annetulla päätöksellä (2) johtokuntaan kolme jäsentä ja kolme varajäsentä kuudeksi vuodeksi sekä kaksi jäsentä ja kaksi varajäsentä neljäksi vuodeksi mainitun päätöksen julkaisemispäivästä. Neuvosto nimitti 15 päivänä marraskuuta 2013 annetulla päätöksellä (3) johtokuntaan kaksi jäsentä ja kolme varajäsentä neljän vuoden ajaksi 28 päivästä tammikuuta 2014 alkaen. Neuvosto nimitti 15 päivänä tammikuuta 2016 annetulla päätöksellä (4) johtokuntaan kolme jäsentä ja kaksi varajäsentä neljän vuoden ajaksi 28 päivästä tammikuuta 2016 alkaen. Lisäksi neuvosto nimitti johtokuntaan yhden varajäsenen kahden vuoden ajaksi 28 päivästä tammikuuta 2016 alkaen.

               (4)

               Koska kahden jäsenen ja kahden varajäsenen neljän vuoden toimikausi on päättynyt, yhden varajäsenen kahden vuoden toimikausi on päättynyt ja yksi jäsen on eronnut kesken neljän vuoden toimikautensa, heidän tilalleen olisi nimitettävä kolme jäsentä ja kolme varajäsentä. Lisäksi, kun otetaan huomioon, että yksi tällä hetkellä varajäsenenä toimiva ehdokas olisi nimitettävä jäseneksi neljän vuoden ajaksi, hänen tilalleen olisi nimitettävä toinen varajäsen toimikauden jäljellä olevalle ajalle.

               (5)

               Lisäksi, kun otetaan huomioon, että jäsen Georgios SHAMMAS Kyprokselta ja varajäsen Martin HANSEN Tanskasta erosivat neljän vuoden toimikaudeltaan, Tanskan ja Kyproksen pysyvien edustajien komiteassa 2 päivänä joulukuuta 2015 esittämän yhteisen julkilausuman mukaisesti Martin HANSEN olisi nimitettävä johtokunnan jäseneksi kahden vuoden ajaksi 28 päivästä tammikuuta 2018 alkaen ja Georgios SHAMMAS olisi nimitettävä johtokunnan varajäseneksi kahden vuoden ajaksi 28 päivästä tammikuuta 2018 alkaen,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt johtokunnan jäseniksi neljän vuoden ajaksi 28 päivästä tammikuuta 2018:

               —

               Jochen PENKER, Itävalta,

               —

               Jurijs SPIRIDONOVS, Latvia.

         2 artikla
   Nimitetään seuraavat henkilöt johtokunnan jäseniksi kahden vuoden ajaksi 28 päivästä tammikuuta 2018:

               —

               Michel THIOLLIÈRE, Ranska,

               —

               Martin HANSEN, Tanska.

         3 artikla
   Nimitetään seuraavat henkilöt johtokunnan varajäseniksi neljän vuoden ajaksi 28 päivästä tammikuuta 2018:

               —

               Pál KOVÁCS, Unkari,

               —

               Paweł PIKUS, Puola,

               —

               Diego VÁZQUEZ TEIJEIRA, Espanja.

         4 artikla
   Nimitetään seuraavat henkilöt johtokunnan varajäseniksi kahden vuoden ajaksi 28 päivästä tammikuuta 2018:

               —

               Ľubomír KUCHTA, Slovakia,

               —

               Georgios SHAMMAS, Kypros.

         5 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2018.

            Neuvoston puolesta

            Puheenjohtaja

         V. GORANOV

      (1)  EUVL L 211, 14.8.2009, s. 1.

      (2)  Neuvoston päätös, tehty 22 päivänä joulukuuta 2009, energia-alan sääntelyviranomaisten yhteistyöviraston johtokunnan viiden jäsenen ja viiden varajäsenen nimittämisestä (EUVL C 21, 28.1.2010, s. 1).

      (3)  Neuvoston päätös, annettu 15 päivänä marraskuuta 2013, energia-alan sääntelyviranomaisten yhteistyöviraston johtokunnan kahden jäsenen ja kolmen varajäsenen nimittämisestä (EUVL C 337, 19.11.2013, s. 8).

      (4)  Neuvoston päätös, annettu 15 päivänä tammikuuta 2016, energia-alan sääntelyviranomaisten yhteistyöviraston johtokunnan kolmen jäsenen ja kolmen varajäsenen nimittämisestä (EUVL C 19, 20.1.2016, s. 6).